10 Službeni list Europske unije 11/Sv. 123 32003D0584 L 198/10 SLUŽBENI LIST EUROPSKE UNIJE 6.8.2003. ODLUKA VIJEĆA od 22. srpnja 2003. o sklapanju Protokola o izmjeni Europske konvencije o zaštiti kralježnjaka koji se koriste u pokusne i druge znanstvene svrhe (2003/584/EZ) VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 95., u vezi s člankom 300. stavkom 2. i člankom 300. stavkom 3. prvim podstavkom, uzimajući u obzir prijedlog Komisije (!), uzimajući u obzir mišljenje Europskog parlamenta (?), budući da: (1) — Vijeće je 24. studenoga 1986. donijelo Direktivu 86/609/EEZ o usklađivanju zakona i drugih propisa država članica o zaštiti životinja koje se koriste u pokusne ili druge znanstvene svrhe (*), kojom se odre- đuju zajednička pravila koja uključuju načela, ciljeve i glavne odredbe Europske konvencije od 18. ožujka 1986. za zaštitu kralježnjaka koji se koriste u pokusne i druge znanstvene svrhe (dalje u tekstu: Konvencija). (2) _ Vijeće je 23. ožujka 1998. donijelo Odluku 1999/575/EZ o sklapanju, od strane Zajednice, Europske konvencije o zaštiti kralježnjaka koji se koriste u pokusne i druge znanstvene svrhe (*) i dalo izjavu da se Europska zajed- nica ne smatra obvezanom zahtjevima o dostavi statisti- čkih podataka utvrđenih u članku 28. stavku 1. navedene Konvencije. Konvencija je stupila na snagu 1. studenoga 1998. na području Zajednice. (3) — Odredbe sadržane u dodacima Konvenciji tehničke su prirode i trebale bi odražavati najnovije znanstvene i tehnološke napretke i rezultate istraživanja unutar obuh- vaćenih područja. Stoga je primjereno redovito revidirati te odredbe putem pojednostavljenog postupka. (4) — Potpisnice Konvencije su 22. lipnja 1998. za potpisivanje otvorile Protokol o izmjeni kojim se određuje pojedno- stavljeni postupak izmjene dodataka Konvenciji. Ovaj Protokol o izmjeni bi stoga trebalo odobriti, ) sL C 25 E, 29.1.2002., str. 538.-540. ) Mišljenje od 2. srpnja 2002. (još nije objavljeno u Službenom listu). ) L 358, 18.12.1986., str. 1. ) L 222, 24.8.1999., str. 29. ODLUČILO JE: Članak 1. Protokol o izmjeni Europske konvencije o zaštiti kralježnjaka koji se koriste u pokusne i druge znanstvene svrhe odobrava se u ime Europske zajednice. Tekst Protokola o izmjeni priložen je ovoj Odluci. Članak 2. Predsjednika Vijeća ovlašćuje se da odredi osobu(-e) ovlaštenu(- e) za potpisivanje Protokol o izmjeni u skladu s njegovim člankom 4. stavkom 1. točkom (a), kako bi se izrazio pristanak Zajednice da bude njime obvezana. Članak 3. Zajednica potpisuje Protokol tek kada one države članice koje su ujedno i ugovorne stranke Europske konvencije iz članka 1. ove Odluke dovrše postupke za sklapanje Protokola o izmjeni u skladu s njegovim člankom 4. Države članice što je prije moguće obavješćuju Komisiju o dovršetku potrebnih postupaka. Članak 4. Rezerva koju je Europska zajednica izrazila u odnosu na članak 28. stavak 1. navedene Konvencije, kako je utvrđena u Prilogu B Odluci 1999/575/EZ, ostaje nepromijenjena. Članak 5. Ova se Odluka objavljuje u Službenom listu Europske unije. Sastavljeno u Bruxellesu 22. srpnja 2003. Za Vijeće Predsjednik G. ALEMANNO